Brent turidagi neft narxi bir barreli uchun 47 dollardan pastladi

London birjasida noyabrda yetkazib beriladigan Brent turidagi neft narxi 3,6 foizga pasayib, bir barreli uchun 46,98 dollarni tashkil etdi. Oktabr fyucherslari uchun bu ko‘rsatkich 47,07 dollardan (-2,76%) iborat bo‘ldi, deya xabar beradi “Vedomosti”.

Oktabrda yetkaziladigan WTI turidagi neft bahosi 3,39 foizga pasaydi va bir barreli uchun 44,78 dollarga teng bo‘ldi.
AQSh energetika vazirligi mamlakatda neftning tijoriy zaxiralari hafta mobaynida (19—26-avgust) 2,28 million barrelga oshgani va 525,87 million barrelga yetganini bildirdi. Bloomberg tahlilchilari ushbu ko‘rsatkich 2,5 million barrel bo‘lishini taxmin qilgandi.